

**Қазақстан Республикасының "Ғарыш қызметі туралы" және "Қазақстан Республикасының кейбір заңнамалық актілеріне ғарыш қызметі мәселелері бойынша өзгерістер мен толықтырулар енгізу туралы" 2012 жылғы 6 қаңтардағы заңдарын iске асыру жөнiндегi шаралар туралы**

Қазақстан Республикасы Премьер-Министрінің 2012 жылғы 12 наурыздағы № 49-ө Өкімі

      1. Қоса берiлiп отырған Қазақстан Республикасының «Ғарыш қызметі туралы» және «Қазақстан Республикасының кейбір заңнамалық актілеріне ғарыш қызметі мәселелері бойынша өзгерістер мен толықтырулар енгізу туралы» 2012 жылғы 6 қаңтардағы заңдарын iске асыру мақсатында қабылдануы қажет нормативтiк құқықтық актiлердiң тiзбесi (бұдан әрi – тiзбе) бекiтiлсiн.  
      2. Мемлекеттік органдар:  
      1) тізбеге сәйкес нормативтік құқықтық актілердің жобаларын әзірлесін және белгіленген тәртіппен Қазақстан Республикасының Үкіметіне бекітуге енгізсін;  
      2) тиісті ведомстволық нормативтік құқықтық актілерді қабылдасын және Қазақстан Республикасының Үкіметін қабылданған шаралар туралы хабардар етсін.

*Премьер-Министр                            К. Мәсімов*

Қазақстан Республикасы    
Премьер-Министрiнiң     
2012 жылғы 12 наурыздағы  
№ 49-ө өкiмiмен      
бекiтiлген

**Қазақстан Республикасының «Ғарыш қызметі туралы» және «Қазақстан Республикасының кейбір заңнамалық актілеріне ғарыш қызметі мәселелері бойынша өзгерістер мен толықтырулар енгізу туралы» 2012 жылғы 6 қаңтардағы заңдарын iске асыру мақсатында қабылдануы қажет нормативтiк құқықтық актiлердiң тiзбесi**

|  |  |  |  |  |
| --- | --- | --- | --- | --- |
| Р/с  № | Нормативтiк құқықтық актiнiң атауы | Актiнiң нысаны | Орындалуына жауапты мемлекеттiк органдар | Орындалу мерзiмдерi |
| 1 | 2 | 3 | 4 | 5 |
| 1. | Қазақстан Республикасының аумағынан ғарыш объектілерін ұшыру, сондай-ақ оны одан тыс жерлерде ғарыш қызметіне қазақстандық қатысушылар жүзеге асыратын жағдайда ұшыру туралы шешімдерді келісу және қабылдау қағидаларын бекіту туралы | Қазақстан Республикасы Үкіметінің қаулысы | ҰҒА (жинақ), ТЖМ, Қорғанысмині, Қоршағанортамині, ДСМ | 2012 жылғы наурыз |
| 2. | Ғарышкерлікке кандидаттарды іріктеу және ғарышкерлікке кандидат, ғарышкер мәртебесін беру қағидаларын бекіту туралы | Қазақстан Республикасы Үкіметінің қаулысы | ҰҒА (жинақ), ДСМ | 2012 жылғы наурыз |
| 3. | Ғарышкерлікке кандидатқа, ғарышкерге қызметтiк мiндеттерiн атқару кезінде алған жарақатының, мертігуінің, ауруының салдарынан болған мүгедектік белгіленген кезде, сондай-ақ ол қызметтік міндеттерін атқаруға байланысты қаза тапқан (қайтыс болған) жағдайда, бiржолғы өтемақы төлеу қағидаларын бекіту туралы | Қазақстан Республикасы Үкіметінің қаулысы | ҰҒА | 2012 жылғы наурыз |
| 4. | Жеке және (немесе) заңды тұлғаларға ғарыш аппараттары транспондерлерін ұсыну қағидаларын бекіту туралы | Қазақстан Республикасы Үкіметінің қаулысы | ҰҒА (жинақ), ККМ, Қорғанысмині | 2012 жылғы наурыз |
| 5. | Жердi қашықтықтан зондтау ғарыш жүйесі ұлттық операторының ғарыш түсірілімдерін жоспарлау, Жерді қашықтықтан зондтау деректерін алу, өңдеу және тарату қағидаларын бекіту туралы | Қазақстан Республикасы Үкіметінің  қаулысы | ҰҒА (жинақ), Қорғанысмині, АШМ, Қоршағанортамині, ТЖМ, ЖРА | 2012 жылғы наурыз |
| 6. | Дәлдiгi жоғары спутниктiк навигация жүйесi ұлттық операторының спутниктiк навигациялық қызметтердi ұйымдастыру және ұсыну қағидаларын бекіту туралы | Қазақстан Республикасы Үкіметінің қаулысы | ҰҒА (жинақ), Қорғанысмині, ККМ, ТЖМ, ЖРА | 2012 жылғы наурыз |
| 7. | Ғарыш жүйелерінің ұлттық операторларын, сондай-ақ олардың міндеттері мен функцияларын белгілеу туралы | Қазақстан Республикасы Үкіметінің қаулысы | ҰҒА | 2012 жылғы наурыз |
| 8. | Қазақстан Республикасының аумағында, сондай-ақ ғарыш кеңістігінде ғарыш жүйелерін құру және пайдалану (қолдану) қағидаларын бекіту туралы | Қазақстан Республикасы Үкіметінің қаулысы | ҰҒА (жинақ), Қорғанысмині, ККМ, БҒМ, ТЖМ | 2012 жылғы наурыз |
| 9. | Қазақстан Республикасының аумағында ғарыш зымыран кешендерін құру және пайдалану (қолдану) қағидаларын бекіту туралы | Қазақстан Республикасы Үкіметінің қаулысы | ҰҒА (жинақ), ТЖМ, БҒМ | 2012 жылғы наурыз |
| 10. | Пайдаланудан шығарылған ғарыш объектілері мен техникалық құралдарды кәдеге жарату қағидаларын бекіту туралы | Қазақстан Республикасы Үкіметінің қаулысы | ҰҒА (жинақ), Қоршағанортамині, ТЖМ, Қорғанысмині | 2012 жылғы наурыз |
| 11. | Ғарыш қызметі саласындағы жобаларға салалық сараптаманы жүзеге асыру қағидаларын бекіту туралы | Қазақстан Республикасы Үкіметінің қаулысы | ҰҒА (жинақ), Қорғанысмині | 2012 жылғы наурыз |
| 12. | Ғарыш объектiлерiн және оларға құқықтарды мемлекеттiк тiркеу қағидаларын және ғарыш объектілері тіркелімінің нысанын бекіту туралы | Қазақстан Республикасы Үкіметінің қаулысы | ҰҒА (жинақ), Қорғанысмині | 2012 жылғы наурыз |
| 13. | Ғарышкерлікке кандидаттың, ғарышкердің жыл сайынғы профилактикалық тексерілуін, медициналық және санаториялық-курорттық емделуін қамтамасыз ету қағидаларын бекіту туралы | Қазақстан Республикасы Үкіметінің қаулысы | ҰҒА (жинақ), ДСМ | 2012 жылғы наурыз |
| 14. | «Мемлекеттік тұрғын үй қорынан тұрғын үйді немесе жеке тұрғын үй қорынан жергілікті атқарушы орган жалдаған тұрғын үйді беру және пайдалану қағидаларын бекіту туралы» Қазақтан Республикасы Үкіметінің 2011 жылғы 1 желтоқсандағы № 1420 қаулысына өзгерістер енгізу туралы | Қазақстан Республикасы Үкіметінің қаулысы | ҰҒА (жинақ), ҚТКШІА | 2012 жылғы наурыз |
| 15. | «Қазақстан Республикасы Ұлттық ғарыш агенттігінің мәселелері» туралы Қазақтан Республикасы Үкіметінің 2007 жылғы 29 мамырдағы № 438 қаулысына өзгерістер мен толықтырулар енгізу туралы | Қазақстан Республикасы Үкіметінің қаулысы | ҰҒА | 2012 жылғы наурыз |
| 16. | Қазақстан Республикасының ғарышкерлер жасағы туралы ережесін бекіту туралы | Қазақстан Республикасы Ұлттық ғарыш агенттігінің бұйрығы | ҰҒА | 2012 жылғы наурыз |
| 17. | Ғарыш қызметі саласындағы аяқталған жобалар бойынша нәтижелерді қабылдау қағидаларын бекіту туралы | Қазақстан Республикасы Ұлттық ғарыш агенттігінің бұйрығы | ҰҒА | 2012 жылғы наурыз |
| 18. | Ғарыш кеңістігіне ұшырылатын Қазақстан Республикасының ғарыш объектілерін таңбалау қағидаларын бекіту туралы | Қазақстан Республикасы Ұлттық ғарыш агенттігінің бұйрығы | ҰҒА | 2012 жылғы наурыз |

**Ескертпе: аббревиатуралардың толық жазылуы:**

ДСМ – Қазақстан Республикасы Денсаулық сақтау министрлiгi  
Корғанысмині – Қазақстан Республикасы Қорғаныс министрлiгi  
Қоршағанортамині – Қазақстан Республикасы Қоршаған ортаны қорғау министрлiгi  
БҒМ – Қазақстан Республикасы Бiлiм және ғылым министрлiгi  
АШМ – Қазақстан Республикасы Ауыл шаруашылығы министрлiгi  
ККМ – Қазақстан Республикасы Көлiк және коммуникация министрлiгi  
ТЖМ – Қазақстан Республикасы Төтенше жағдайлар министрлiгi  
ҰҒА – Қазақстан Республикасы Ұлттық ғарыш агенттігі  
ЖРА – Қазақстан Республикасы Жер ресурстарын басқару агенттiгi  
ҚТКШІА – Қазақстан Республикасы Құрылыс және тұрғын үй-коммуналдық шаруашылық істері агенттігі

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК